**ব্রেস্ত** (ফরাসি উচ্চারণ: [bʁɛst] (এই শব্দ সম্পর্কেশুনুন); টেমপ্লেট:IPA-br) ব্রতাইনের ফিনিস্তের দেপার্তমঁর একটি বন্দর নগরী। ব্রেস্ত গুরুত্বপূর্ণ পোতাশ্রয় ও তুলোঁর পর দ্বিতীয় ফরাসি সামরিক বন্দর। শহরটি মহাদেশীয় ইউরোপের পশ্চিম প্রান্তে অবস্থিত। ২০০৭ সালের জনশুমারি অনুসারে শহরটির জনসংখ্যা ১৪২,৭২২। এটি পশ্চিম ব্রতাইনের বৃহত্তম মহানগর এলাকার কেন্দ্রস্থল, যার মোট জনসংখ্যা ৩০০,৩০০। এটি নঁত ও রেনের পর ব্রতাইনের তৃতীয় এবং ফ্রান্সের ১৯তম জনবহুল শহর। এছাড়া ব্রেস্তে পশ্চিম ব্রতাইনের এক মিলিয়ন লোক বসবাস করে। ব্রেস্ত ফিনিস্তেরের বৃহত্তম শহর হলেও এই দেপার্তমঁর প্রেফ্যক্ত্যুর এই শহরের চেয়েও আকারে ছোট কেঁপের।

ব্রেস্তের ইতিহাস সমুদ্রের সাথে জড়িত। ১৭৫২ সালে এই শহরে ন্যাভাল একাডেমি প্রতিষ্ঠিত হয়। এইখানেই এয়ারক্রাফট ক্যারিয়ার শার্ল দ্য গোল নির্মিত হয়েছিল। প্রতি চার বছর অন্তর ব্রেস্তে আন্তর্জাতিক সাগর, নৌকা ও নৌচালক উৎসব অনুষ্ঠিত হয়।

ইতিহাস
------

এই শহরের প্রথম নথিবদ্ধ নাম হল *ব্রেস্তা*, যা *ব্রিগস* থেকে এসেছে। কেল্টীয় শব্দ ব্রিগসের অর্থ "পাহাড়"।

ব্রেস্ত সম্পর্কে ১২৪০ সালের পূর্বের কোন কিছু নির্দিষ্টভাবে জানা যায়নি। ১২৪০ সালে লেওঁর লর্ড পঞ্চম আর্ভি ব্রতাইনের ডিউক প্রথম জনের কাছে এই এলাকাটি ছেড়ে দেন। ১৩৪২ সালে ব্রতাইনের ডিউক চতুর্থ জন ব্রেস্তকে ইংরেজদের নিকট সমর্পণ করেন। ১৩৯৭ পর্যন্ত এটি ইংরেজদের দখলে ছিল। মধ্যযুগে ব্রেস্তের গুরুত্ব এতটাই ছিল যে বলা হত "যিনি ব্রেস্তের লর্ড নন, তিনি ব্রতাইনের ডিউক নন।" ১৪৯১ সালে ফ্রান্সের প্রথম ফ্রঁসোয়ার ব্রতাইনের আনের কন্যা ক্লোদের সাথে বিবাহের ফলে ব্রেস্তের লর্ডশিপ ডিউচির সাথে মিলে যায় এবং ফরাসি রাজপরিবারের অধীনে চলে যায়।

১৯১৭ সালে প্রথম বিশ্বযুদ্ধে ব্রেস্ত মার্কিন যুক্তরাষ্ট্র থেকে আগত অসংখ্য সেনাদের জাহাজ থেকে অবতরণের জন্য ব্যবহৃত হয়েছিল। এমন হাজার হাজার মানুষ এই বন্দর দিয়ে এসে সম্মুখ সমরে অংশ নিয়েছিল। মার্কিন যুক্তরাষ্ট্রের নৌবাহিনী ১৯১৮ সালের ১৩ই ফেব্রুয়ারি এখানে একটি ন্যাভাল এয়ার স্টেশন গাড়ে। এই ঘাঁটিটি ১৯১৮ সালের ১১ই নভেম্বরের সাময়িক যুদ্ধ বিরতি চুক্তির পর বন্ধ করে দেওয়া হয়।

দ্বিতীয় বিশ্বযুদ্ধে জার্মানরা ব্রেস্তে একটি বৃহৎ ইউ-বোট সাবমেরিন ঘাঁটি পেতেছিল। আরএএফ বোমারুদের আওতায় থাকার পরও এখানে কয়েকটি জার্মান স্থল বহর ঘাঁটি পাতা হয়েছিল, যেগুলো মেরামত কাজে ব্যবহৃত হত ও সরাসরি আটলান্টিক মহাসাগরে প্রবেশ করতে পারত। ১৯৪১ সালের অধিকাংশ সময়ে জার্মান রণতরী শার্নহর্স্ট, নেইসেনো ও প্রিনৎস ইউজেন এই ডকইয়ার্ডে মেরামতের অধীনে ছিল। সাবমেরিন ও স্থল বহরের মেরামত কাজে জার্মান ও ফরাসি উভয় দেশের কর্মীরা নিয়োজিত ছিল; তন্মধ্যে ফরাসিদের অধিকতর কর্মী এখানে নিয়োজিত ছিল। ১৯৪৪ সালে নর্মান্ডিতে মিত্র বাহিনীর আক্রমণের পর শহরটি ব্রেস্তের যুদ্ধে প্রায় ধ্বংস হয়ে যায়, শুধু অল্প কয়েকটি দালান অক্ষুণ্ণ ছিল। যুদ্ধের পর পশ্চিম জার্মান সরকার যুদ্ধে ব্রেস্ত শহর ধ্বংস এবং এর বাসিন্দাদের গৃহহীন ও দুর্গত করার জন্য কয়েক বিলিয়ন ডয়েচমার্ক ক্ষতিপূরণ প্রদান করেছিল। বর্তমান শহরের বৃহদাংশে ইউটিলিটারিয়ান গ্রানাইট ও কংক্রিটের দালানকোঠা বিদ্যমান। ফরাসি নৌ ঘাঁটিটি বর্তমানে ব্রেস্ত নৌ প্রশিক্ষণ কেন্দ্র।

ভূগোল
-----

ব্রেস্ত ও এর চারপাশের এলাকা
ব্রেস্ত শহরটি ব্রতাইনের পশ্চিম প্রান্তে প্রাকৃতিক রাদ দ্য ব্রেস্তের প্রবেশপথে অবস্থিত। এটি ভূবেষ্টিত ব্রেস্ত উপসাগরের উত্তরে এবং পঁফেল নদী দ্বারা বিভক্ত দুই পাহাড়ের ঢালে অবস্থিত। নদীটির বাম তীরে অবস্থিত শহরের অংশ ব্রেস্ত প্রপার এবং ডান তীরের অংশ র‍্যকুভ্রঁস নামে পরিচিত। শহরের পশ্চিম দিকে বিশাল শহরতলী রয়েছে।

### জলবায়ু

আটলান্টিক মহাসাগর ও সাগরের অনাহূতপ্রবেশের জন্য ব্রেস্তে মহাসাগরীয় জলবায়ু (কোপেন: সিএফবি) বিদ্যমান। ফিনিস্তের ও গ্রেট ব্রিটেনের দ্বীপপুঞ্জের অন্যান্য স্থানের মত এখানেও পরিমিত জলবায়ু বিদ্যমান। ব্রেস্তের জলবায়ু ওয়াশিংটনের নিয়া উপসাগর সদৃশ কিন্তু এর থেকে গ্রীষ্মে কিছুটা উষ্ণ ও শুষ্ক।

সংস্কৃতি
--------

শহরটির দীর্ঘ সামুদ্রিক ইতিহাস উদ্‌যাপনের লক্ষ্যে এখানে একাধিক উৎসব অনুষ্ঠিত হয়। তন্মধ্যে বৃহত্তম উৎসব হল প্রতি চার বছর অন্তুর অনুষ্ঠিত উচু জাহাজ সম্মেলন। সর্বশেষ এমন সম্মেলন ছিল *লে তোনের দ্য ব্রেস্ত ২০১২"।*

ব্রেস্ত শহরে বার্ষিক স্বল্পদৈর্ঘ্য চলচ্চিত্র উৎসব "ব্রেস্ত ইউরোপীয় স্বল্পদৈর্ঘ্য চলচ্চিত্র উৎসব" অনুষ্ঠিত হয়। এই শহরের পটভূমিতে রাইনার ভের্নার ফাসবিন্ডার পরিচালিত ১৯৮২ সালের *কোয়ারেল* ছবিটি নির্মিত হয়েছিল।

তথ্যসূত্র
---------

1. ↑  ওয়েলস, জন সি. (২০০৮), *Longman Pronunciation Dictionary* (৩য় সংস্করণ), লংম্যান, আইএসবিএন 9781405881180 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *Nouvel atlas linguistique de la Base-Bretagne*, ২০০১, খণ্ড ১, map 6.
3. ↑  "Brest perspectives"। *ব্রেস্ত*। ৩ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০২০।
4. ↑  "brest | Origin and meaning of the name brest by Online Etymology Dictionary"। *এটিমঅনলাইন* (ইংরেজি ভাষায়)। সংগ্রহের তারিখ ২৬ সেপ্টেম্বর ২০২০।
5. ↑  কোচ, জন টি. সম্পাদক (২০০৬)। *Celtic Culture: A Historical Encyclopedia*। **১**। সান্তা বারবারা, ক্যালিফোর্নিয়া: এবিসি-সিএলআইও। পৃষ্ঠা ২৪৭। আইএসবিএন 1-85109-440-7।
6. 1 2  "Brest, France"। *এনসাইক্লোপিডিয়া ব্রিটানিকা* (ইংরেজি ভাষায়)। সংগ্রহের তারিখ ২৬ সেপ্টেম্বর ২০২০।
7. ↑  ভ্যান ওয়েন, আদ্রিয়ান ও. (১৯৬৯)। *Naval Aviation in World War I*। ওয়াশিংটন, ডি.সি.: Chief of Naval Operations। পৃষ্ঠা ৬৫।
8. ↑  হেলউইঙ্কেল, লার্স (২০১৪)। *Hitler's Gateway to the Atlantic: German Naval Bases in France 1940–1945* (কিন্ডল সংস্করণ)। সিফোর্থ পাবলিশিং। পৃষ্ঠা ১১৫১–১৩৬৯।
9. ↑  "The Nizkor Project – Nuremberg Trials transcript"। ২৬ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০২০।
10. ↑  "Brest Map: Detailed maps for the city of Brest"। *ViaMichelin.co.uk* (ইংরেজি ভাষায়)। সংগ্রহের তারিখ ২৭ সেপ্টেম্বর ২০২০।
11. ↑  "Updated Köppen-Geiger climate map of the world"। *people.eng.unimelb.edu.au*। সংগ্রহের তারিখ ২৭ সেপ্টেম্বর ২০২০।
12. ↑  "Neah Bay, Washington Travel Weather Averages (Weatherbase)"। *Weatherbase*। সংগ্রহের তারিখ ২৭ সেপ্টেম্বর ২০২০।
13. ↑  "Les Tonnerres de Brest 2012 : le programme dévoilé"। *ww.ouest-france.fr*। ১২ জুলাই ২০১১। সংগ্রহের তারিখ ২৭ সেপ্টেম্বর ২০২০।
14. ↑  "What's on in France: Ten things to do in November"। *দ্য লোকাল*। ৩০ অক্টোবর ২০১৫। সংগ্রহের তারিখ ২৭ সেপ্টেম্বর ২০২০।

বহিঃসংযোগ
---------


উইকিমিডিয়া কমন্সে **ব্রেস্ত** সংক্রান্ত মিডিয়া রয়েছে।

 
ইংরেজী উইকিসংকলনে ১৯১১ খ্রিস্টাব্দের এনসাইক্লোপিডিয়া ব্রিটানিকায় ***Brest*** নিবন্ধ তথ্য রয়েছে।
* Aerial photos of the whole city and urban community
* Brest Airport Travel Guide
* Interactive City Map of Brest
* Official website of Brest town hall (with webcam)
* Satellite picture by Google Maps
* Brest Cultural Heritage (ফরাসি ভাষায়)
* Brest improvisation theatre  ওয়েব্যাক মেশিনে আর্কাইভকৃত ১৫ অক্টোবর ২০১৯ তারিখে
* Wiki-Brest, a community wiki containing articles about the city (in French).
* German submarine base in Brest

| * দে
* স
জনসংখ্যা অনুযায়ী ফ্রান্সের শহরসমূহ |
| --- |
| ১০ লক্ষের অধিক অধিবাসী | 
* প্যারিস

 |
| ৫ লক্ষ থেকে ১০ লক্ষ অধিবাসী | 
* মার্সেই
* লিওঁ

 |
| ২ লক্ষ থেকে ৫ লক্ষ অধিবাসী | 
* তুলুজ
* নিস
* নঁত
* মোঁপেলিয়ে
* স্ত্রাসবুর
* বর্দো
* লিল
* রেন

 |
| ১ লক্ষ থেকে ২ লক্ষ অধিবাসী | 
* রাঁস
* সাঁতেতিয়েন
* তুলোঁ
* ল্য আভ্র
* গ্রনোবল
* দিজোঁ
* অঁজে
* নিম
* সাঁ-দ্যনি, রেউনিওঁ
* ভিলর্বান
* ক্লেরমোঁ-ফেরঁ
* ল্য মঁস
* এক্স-অঁ-প্রোভঁস
* ব্রেস্ত
* তুর
* আমিয়ঁ
* লিমজ
* আনসি
* পের্পিনিয়ঁ
* বুলইন-বিয়ঁকুর
* অর্লেয়ঁ
* মেৎস
* ব্যজঁসোঁ
* সাঁ-দ্যনি, সেন-সাঁ-দ্যনি
* আরজঁতই
* রুয়ঁ
* মোঁত্রই
* ম্যুলুজ
* কঁ
* সাঁ-পোল, রেউনিওঁ
* নঁসি

 |
| 
* সম্পূর্ণ তালিকা

 |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র

 |
| অন্যান্য | 
* মিউজিকব্রেইন্‌জ ক্ষেত্র
* ন্যাশনাল আর্কাইভস (মার্কিন)

 |